title : De urinis ex Hippocrate, Galeno aliisque quibusdam

creator : Galen

editor : Karl Gottlob Kühn

publisher : Sorbonne Université

idno : filenametlg0530.tlg035.1st1K-grc1.xml

issued : 2023

# [urn:cts:greekLit:tlg0530.tlg035.1st1K-grc1]

[p. 19.609]

## [book:1]

[ed2page:8.352]

### [chapter:1] ΠΕΡΙ ΟΥΡΩΝ ΕΚ ΤΩΝ ΙΠΗΟΚΡΑΤΟΥΣ ΚΑΙ ΓΑΛΗΝΟΥ ΚΑΙ ΑΛΛΩΝ ΤΙΝΩΝ.

[1] Οὖρον δὲ ἄριστόν ἐστιν, ὅταν λευκή
  
[2] τε ἡ ὑπόστασις εἴη καὶ λείη καὶ ὁμαλὴ περὶ πάντα τὸν
  
[3] χρόνον ἔστ᾽ ἀν κριθῇ ἢ νοῦσος. σημαίνει γὰρ τήν ἀσφάλειάν
  
[4] τε καὶ τὸ νόσημα ὀλιγοχρόνιον ἔσεσθαι. ἢν δὲ καὶ
  
[5] διαλείπει καὶ ποτὲ μὲν καθαρὸν οὐρεῖ, ποτὲ δ᾽ ὑφίσταται
  
[6] τὸ λευκόν τε καἰ λεῖον, καὶ χρονιωτέρα γίνεται ἢ νοῦσος
  
[7] καὶ ἦττον ἀσφαλής. εἰ δὲ εἴη τό τε σῦρον ὑπέρυθρον καἰ
[p. 19.610]
  
[1] ἢ ὑπόστασις ὑπέρυθρός τε καὶ λείη πολυχρονιώτερον μὲν
  
[2] τοῦτο τοῦ προτέρου, σώτερον δὲ κάρτα. κριμνώδεις δὲ ἐν
  
[3] τοῖς οὔροις αἱ ὑποστάσεις πονηραί. τούτων δὲ ἔτι κακίους
  
[4] καὶ πεταλώδεις λεπταὶ δὲ καὶ λευκαὶ κάρτα φαῦλαι · τούτων
  
[5] δ᾽ ἔτι κακίους αἱ πιτυρώδεις. νεφέλαι δὲ ἐναιωρούμεναι
  
[6] καὶ ἐμφερόμεναι τοῖς οὕροις λευκαὶ μὲν ἀγαθαὶ, μέλαιναι
  
[7] δὲ φαῦλαι. ἢν δὲ λεπτὸν σῦρον εἵη καὶ πυρρὸν ἄπεπτον
  
[8] εἶναι δηλοῖ το νόσημα καὶ πολυχρόνιον. τὸ δὲ οὖρον
  
[9] τοιοῦτον ον ἀκινδύνως μὲν οὐ δυνήσεται ὁ ἄνθρωπος διαρκέσαι
  
[10] ἔστ᾽ ἂν πεπανθῇ τὸ σῦρον, θανατωδέστερα δὲ τῶν
  
[11] οὕρων τα τε δυσώδη καὶ ὑδατώδη καὶ μέλανα καὶ παχέα.
  
[12] τοῖσι μὲν ἀνδράσι καὶ τῇσι γυναιξὶ τὰ μέλανα τῶν οὕρων
  
[13] κάκιστα · τοῖσι δ᾽ αὖ παιδίοισι τὰ ὑδατώδεα. ὁκόσοισι δὲ
  
[14] τὰ οὖρα λεπτά τε καὶ ὠμὰ πολυχρόνια ἀν καὶ τὰ ἄλλα σημεῖα
  
[15] ὡς περιεσόμενα .εἴη, τουτέους ἀν ὑπόστασιν δεῖ προσδέχεσθαι
  
[16] εἰς τὰ κάτω τῶν φρενῶν χωρία καὶ τὰς λιπαρότητας
  
[17] δὲ τὰς ἄνω ὑφισταμένας ἀραχνοειδεῖς μέμφεσθαι χρή,
  
[18] συντήξεως γὰρ σημεῖόν ἐστι. σκοπεῖν δὲ δεῖ τῶν οὕρων ἐν
  
[19] οἷς εἰσιν αἱ νεφέλαι ἄν τε κάτω ὦσιν ἄν τε ἄνω, καὶ τὰ
[p. 19.611]
  
[1] χρώματα ὁκοῖα ἔχωσι καὶ τὰς μὲν κάτω φερομένας σὺν τοῖς
  
[2] χρώμασιν οἷς εἰρήκαμεν ἀγαθὰς εἶναι νομίζειν καὶ ἐπαινέειν
  
[3] · τὰς δὲ ἄνω [ed2page:8.353] ξὺν τοῖσι χρώμασιν οἷσιν εἴρηται
  
[4] · κακὰς εἶναι καὶ μέμφεσθαι. μή ἐξαπατάτω δέ σε
  
[5] αὐτὴ ἡ κύστις νόσημα ἔχουσα τῶν οὕρων τι ἀποδιδῶ τοὑτων·
  
[6] οὐ γὰρ τοῦ ὅλου σώματος σημεῖόν ἐστιν, ἀλλ αὐτῆς
  
[7] καθ᾽ ἑαυτήν. ὁκόσοισιν οὖρα παχέα, θρομβώδη, ὀλίγα, οὐκ
  
[8] ἀπυρετοῖσι πλῆθος ἐλθὸν ἐκ τούτων λεπτὸν ὠφελέει, μάλιστα
  
[9] δὲ τοσαῦτα ἔρχεται οἷσιν ἐξ ἀρχῆς ἢ διὰ ταχέων ὑπόστασιν
  
[10] ἴσχει. οἷσι δὲ οὐρα ἀνατεταραγμένα οἷον ὑποζυγίου,
  
[11] τουτέοισι κεφαλαλγίαι ἢ πάρεισιν ἢ παρέσονται. οἷσιν
  
[12] ἑβδομαία κρίνεται, τουτέοισιν ἐπὶ νεφέλῃ ἴσχει τὸ οῦρον τῆ
  
[13] τεταρτῃ ἐρυθρὸν ὂν καὶ τὰ ἄλλα κατὰ λόγον, ὁκόσοισιν
  
[14] οὖρα διαφανέα, λευκὰ, πονηρὰ, μάλιστα δὲ ἐν τοῖσι φρενιτικοῖς
  
[15] ἐπιφαίνεται. οἷσιν ἐλπὶς ἐς ἄρθρα ὰφίσιασθαι ῥύεται
  
[16] τῆς ἀποστάσεως οἶρον παχύ καὶ πολὺ καὶ λευκὸν γιγνόμενον
  
[17] οἶον ἐν τοῖσι κοπιωδεσι πυρετοῖσι τεταρταίοισιν ἄρχεται
  
[18] ἐνίοισι γίγνεσθαι. ἢν δὲ καὶ ἐκ ῥινῶν αἱμορραγήσῃ
[p. 19.612]
  
[1] καὶ πάνυ ταχέως λύεται. ὁκόσοισιν ἢ αἷμα ἢ πῦον οὐρῆ
  
[2] τῶν νεφρῶν ἢ τῆς κύστιος ἕλκωσιν σημαίνει. ὁκόσοισιν
  
[3] ὑποχόνδρια μετέωρα διαβορβορύζοντα ὀσφύος ἀλγήματος
  
[4] ἐπιγενομένου, τουτέοισι κοιλίαι καθυγραίνονται ἢ μή φῦσαι
  
[5] καταρραγῶσιν ἢ οὔρου πλῆθος ὑπέλθῃ · ἐπὶ πυρετοῖς δὲ
  
[6] ταῦτα. οἷσιν ἐν τῷ οὔρῳ παχύ ἐόντι σαρκία σμικρὰ ὥσπερ
  
[7] τρίχες συνεξέρχονται, τουτέοισιν ἀπὸ τῶν νεφρῶν ἐκκρίνεται.
  
[8] ὁκόσοισι δὲ ἐν τῷ οὔρῳ παχύ ἐόντι πιτυρώδεα συνεξουρεῖται
  
[9] , τούτων ἢ κύστις ψωριᾷ ὁκόσοισι ἀπὸ ταὐτομάτου
  
[10] αἷμα οὐρέουσι, τουτέοισιν ἀπὸ τῶν νεφρῶν σημαίνει
  
[11] φλεβίου ῥῆξιν. οἷσιν ἐν τοῖς οὔροις ψαμμώδεα ὑφίσταται,
  
[12] τούτοις ἡ κύστις λιθιᾷ ἢν δὲ ψαμμῶδές αἷμα οὐρέει καὶ
  
[13] θρόμβους καὶ στραγγουρίην ἔχῃ καὶ ὀδύνη ἐμ πίπτῃ πρὸς
  
[14] τὸ ἐπιγάστριον καὶ τὸν κτένα καὶ τὸ περιναῖον τὰ περὶ
  
[15] τήν κύστιν πονέει. ἢν δὲ αἷμα καὶ πῦον οὐρέῃ καὶ λεπίδας
  
[16] καὶ ὀδμὴ βαρείη τῆς κύστεως ἕλκωσιν σημαίνει. οὔρησις
  
[17] νύκτωρ πολλή γιγνομένη σμικρήν τήν διαχώρησιν
  
[18] σημαίνει. ὁκόσοισι πυρέσσουσιν ἐν τοῖς οὔροισι κριμνώδεες
[p. 19.613]
  
[1] ὑποστάσεις γίνονται μακρήν τήν ἀρρωστίην σημαίνουσιν.
  
[2] ὁκόσοισι δὲ χολώδεις αἱ ὑποστάσιες , ἄνωθεν δὲ λεπταὶ,
  
[3] ὁξείην τήν ἀρρωστίην σημαίνουσιν. ὁκόσοισι διεστηκότα
  
[4] τὰ οὖρα γίγνονται, τουτέοισι ταραχὴ ἐν τῷ σώματι
  
[5] ἰσχυρή εστιν. ὁκόσοισι δὲ ἐν τοῖσιν οὔροισιν ἐφίστανται
  
[6] πομφόλυγες νεφριτικὴν σημαίνει καὶ μακρὰν τήν ἀρρωστίην
  
[7] ἕσεσθαι. ὁκόσοισι δὲ λιπαρή ἢ ὑπόστασις καὶ ἀθρόη, τούτοισι
  
[8] νεφριτικὰ ὄξεα σημαίνει. ὁκόσοισι δὲ τῶν πυρετῶν
  
[9] δεῖνοί τε ἀπ᾽ ἀρχῆς εἰσι καὶ σφυγμοὶ κεφαλῆς καὶ σῦρον
  
[10] λεπτον, τουτέοισι δεῖ προσδέχεσθαι πρὸς τὰς κρίσιας
  
[11] παροξυνθησόμενον τὸν πυρετόν · οὑ θαυμάσαι μηδ᾽ ἀν οὑ
  
[12] δεῖ παραφρονήσειν ὅταν ἢ κεφαλή περιφέρεσθαι φαντάζηται.
  
[13] ὁκόσοισι δὲ νεφριτικοῖς ἐοῦσι προειρημένα συμβαίνει
  
[14] σημεῖα πόνοι τε περὶ τούς μύας τοὺς ῥαχιαίους γίνονται ·
  
[15] εἰ μὲν οὖν περὶ τούς ἔξω τόπους γίγνονται καὶ τὰ ἀποστήματα
  
[16] προσδέχου ἔξω ἐσόμενα · ἢν δὲ μᾶλλον οἱ πόνοι περὶ
  
[17] τοὺς ἔσω τόπους γίγνονται καὶ τὰ ἀποστήματα προσδέχου
  
[18] εἴσω. ἢν οὐρέῃ αἷμα καὶ θρόμβους καὶ στραγγουρίην ἔχῃ
[p. 19.614]
  
[1] καὶ ὀδύνη ἐμπίπτῃ εἰς τὸ περιναῖον καὶ τὸ ὑπογάστριον
  
[2] καὶ τὸν κτένα τὰ περὶ τὴν κύστιν νοσέειν σημαίνει. οἷσιν
  
[3] ἐν ἀρχῇ τὰ οὖρα νεφελοειδέα ἢ καὶ παχέα, τούς τοιούτους
  
[4] δεῖ ὑποκαθαίρειν ἢ καὶ τἄλλα ξυμφέρει. ὁκόσοις δὲ ἐν ἀρχῇ
  
[5] τὰ σῦρα λεπτὰ, μή φαρμάκευε τοὺς τοιούτους · ἀλλ᾽ ἢν
  
[6] δοκεῖ κλύσε τούτους, ξυμφέρει οὕτω θεραπεύεσθαι. τεκμαίρεσθαι
  
[7] δεῖ ἐκ τῶν οὔρων τὸ μέλλον ἔσεσθαι ἐν τοῖσι πυρε-.
  
[8] τοῖσι. ἢν μὲν γὰρ παχύτερα καὶ ὠχρότερα , ἦν βελτίω ·
  
[9] ἢν δὲ λεπτότερα καὶ μελάντερα, πονηρότερα. σωτηρίην μὲν
  
[10] γὰρ δηλοῖ τὰ παχύτερα καὶ ὠχρότερα. ταῦτα δέ τοῦ Ἱπποκράτους
  
[11] οὕτως ἐξηγεῖται ὁ [ed2page:8.354] .Γαληνός. σαφῶς δὲ νῦν
  
[12] τὰ παχύτερα τοῖς λεπτοῖς παραβάλλων εἶπεν · οὑ τοῖς κατὰ
  
[13] φύσιν, τά γε μὴν λεπτὰ καὶ μέλανα χείριστα. πρὸς γὰρ
  
[14] τῶν λεπτῶν μόνων γινομένων ἄπεπτον δηλοῦται τὸ νόσημα ·
  
[15] τὸ γὰρ ἀκριβῶς λεπτὸν ὑδατῶδές ἐστιν , ὥστε καὶ λευκόν.
  
[16] ἢν δὲ μεταβολὰς ἔχει, χρόνον τε σημαίνει καὶ ἀνάγκη τῷ
  
[17] νοσήματι μεταβάλλειν καὶ ἐπὶ τὰ χείρω καὶ ἐπὶ τὰ βελτίω
  
[18] τήν ἀνωμαλίαν · ἐπὶ τῶν πυρεκτικῶν μάλιστα νοσημάτων,
[p. 19.615]
  
[1] εἶπέν που ὁ Ἱπποκράτης, ἢ ἐκ τῶν οὔρων σημείωσις
  
[2] χρησιμωτάτη καθέστηκε.

### [chapter:2]

[3] Ἐπειδή δὲ πᾶν τὸ παρὰ φύσιν ἀπὸ τοῦ
  
[4] κατα φύσιν εὑρίσκεται ἀπὸ τῶν κατὰ φύσιν ἀρξώμεθα.
  
[5] οὖρον μὲν οὖν ἄριστον ἐπὶ τῶν ἐν ὑγείᾳ καὶ εὐεξίᾳ διακειμένων
  
[6] ἀνθρώπων ὑπόπυῤῥόν τε ἢ ὑπόξανθον καὶ τῷ πάχει
  
[7] σύμμετρον κείμενον, τοιοῦτον τῇ χροιὰ οἷον ἀπουρηθῇ, λείαν
  
[8] δὲ καὶ λευκὴν καὶ ὁμαλήν ὑπόστασιν ἔχον παρὰ πάντα τὸν
  
[9] χρόνον, πλήν δὲ κατὰ λόγον τοῦ πινομένου. ἐπὶ δὲ τῶν
  
[10] γυναικῶν τὸ κατὰ φύσιν οὖρον τῆ χροιᾷ λευκότερον τοῦ
  
[11] ἀνδρὸς εἶναι χρή καὶ ὑπόστασιν ἔχον πλείονα. τῶν δὲ
  
[12] παιδίων ἱκανῶς ἔχειν παχεῖαν αὐτοῦ ὑπόστασιν χρή διὰ
  
[13] τὴν τῶν παίδων. ἀδηφαγίαν καὶ ἄτακτόν τε καὶ ἄκαιρον
  
[14] κίνησίν. λείαν δὲ ὑπόστασιν Ἱπποκράτης καλεῖ καὶ τὸ
  
[15] συνεχὲς καὶ ἀδιάσπαστον δηλῶσαι βουλόμενος. τὸ γὰρ λεῖον
  
[16] ἀντίκειται τῷ τραχύνοντι. ὁμαλὴν δὲ, ἵνα δέ ὅλου ἀεὶ
  
[17] ὅμοιον οὐρῆται καὶ μεταπεπεμμένον καὶ μὴ τὸ ἑξῆς ἄπεπτον
  
[18] μήτε τήν ὑπόστασιν ἢ τὸ χῦμα ὅλον ἔχει ἀνώμαλον.
[p. 19.616]
  
[1] ζητῶμεν οὖν ἐπὶ τοῦ κατὰ φύσιν οὔρου χρῶμα καὶ σύστασιν
  
[2] τοῦ χύματος καὶ τὰ παρεμφερόμενα ἐν τῷ χύματι οἷον
  
[3] νεφέλην · ὑπὸ νεφέλης ἐναιώρημα καὶ τήν ἐν τῷ πυθμένι
  
[4] ὑπόστασιν. εὔδηλον γὰρ ὅτι κατὰ τούτων τρεπόμενον τὸ
  
[5] σῦρον ἀπεψίαν τήν ἐν ταῖς φλεψὶν ἐνδείκνυται.

### [chapter:3]

[6] Ἄριστον μὲν οὖν ἐστιν οὖρον ἐπὶ τῶν νοσούντων
  
[7] τὸ τοῖς ὑγιαίνουσιν ὁμοιότατον ὕπωχρον ἢ ὑπόξανθον
  
[8] καὶ λευκὸν καὶ λείαν καὶ ὁμαλήν ὑπόστασιν ἔχον·
  
[9] ὑποδεέστερον δὲ τὸ ἔχον ἐναιώρημα λευκὸν καὶ λεῖον καὶ
  
[10] ὁμαλόν. ἔστι δὲ τούτου ἀπεπτότερον τὸ νεφέλην τοιαύτην
  
[11] ἔχον ἢ ὑπονέφελον. ἐφ᾽ ὧν γὰρ πνεῦμά ἐστιν ἐν τῷ βάθει
  
[12] παχὺ καὶ ἄπεπτον, ἢν μὲν ὀλίγον εἵη, συνεχώρησε τήν ὕλην
  
[13] λοιπὸν ἐπὶ τὸν πυθμένα φέρεσθαι τοῦ ἀγγείου · διαμερίζον
  
[14] δὲ αὐτήν οὐ συγχωρεῖ ἑνοῦσθαι. εἰ δέ τι πλεονάσῃ τὸ
  
[15] ἄπεπτον ἐν τῷ βάθει πνεῦμα ἐωρίζει τήν ὑπόστασιν κατὰ
  
[16] τὸ μέσον τοῦ χύματος καὶ ποιεῖ τὸ καλούμενον ἐναιώρημα.
  
[17] εἰ δὲ ἔτι καὶ μᾶλλον εἵη πλεῖον τὸ ἄπεπτον πνεῦμα , πρὸς
  
[18] τὴν ἄνω ἐπιφάνειαν τοῦ χύματος φέρει τήν ὑπόστασιν τήν
[p. 19.617]
  
[1] καλουμένην νεφέλην ἢ ὑπονεφέλην, ἐφ᾽ ὅσον οὔκ ἰσχείη τὸ
  
[2] πνεῦμα μερίζειν καὶ μετεωρίζειν τήν ὑπόστασιν, ἐπὶ τοσοῦτον
  
[3] ἀπεπτότερον νόμιζε εἶναι τὸ οὖρον. ἢν δὲ μήθ᾽ ὑπόστασιν
  
[4] μήιε ἐναιώρημα μήτε ὑπονεφέλην μήτε νεφέλην ἴσχει
  
[5] τὸ οὖρον εἰδεναι χρή ὅτι ὑπὸ τῶν νοσοποιῶν χυμῶν ἔπεψεν
  
[6] ἡ φύσις. εἰ δὲ ποτὲ μὲν ἔχει ὑπόστασιν ἢ ἐναιώρημα
  
[7] ἢ ὑπονεφελην ἢ νεφέλην, ποτὲ δὲ οὔ, μάχην δηλοῖ τῆς φὺσεως
  
[8] πρὸς τὸ νόσημα. ἐπὶ μὲν γὰρ τῶν ἀκριβῶν τριταίων
  
[9] καὶ ἐφημερίνων νεφέλη [ed2page:8.355] μόνον ἢ ἐναιώρημα πολλάκις
  
[10] ἤρκεσε πρὸς λίσιν τοῦ νοσήματος, ἐνίοτε δὲ καὶ τὸ εὕχρουν
  
[11] γενέσθαι τὸ οὖρον μόνον. πολλάκις δὲ τὸ λευκὸν
  
[12] χρῶμα τοῦ παραφερομένου ἐν τῷ χύματι ἀπατᾶ τοὺς ἰδιώτας,
  
[13] ὡς ὑποστασιν χρηστήν νομίζεσθαι μή οὖσαν χρηστήν ·
  
[14] συμβαίνει γὰρ ὠμὸν χυμὸν καὶ λευκὸν συνεκκρινόμενον τῷ
  
[15] οὔρῳ ὑφίστασθαι καὶ φαντασίαν ὑποστάσεως χρηστῆς
  
[16] παρέχειν · ἐνίοτε δὲ ἥπατος ἢ νεφρῶν πεπονθότων πύον
  
[17] ἐκκρίνεται σὺν τῷ οὔρῳ καὶ ὑφιστάμενον ἀπατᾷ καὶ τὸν
  
[18] τεχνίτην · ἀλλὰ πρότερον διορίζεσθαι χρή τῷ προπεπονηκὲναι
[p. 19.618]
  
[1] τὸν ἄνθρωπον ἢ νευράν ἢ ἧπαρ ἢ ἕτερόν τι μόριον
  
[2] τῶν εἰωθότων διὰ τῶν οὕρων καθαίρεσθαι. ἔπειτα δὲ καὶ
  
[3] δυσῶδες εὑρίσκεται τὸ μετέχον πύου · ὁ δὲ ὠμὸς χυμὸς
  
[4] διορίζεται διὰ τῶν χρηστῶν ὑποστάσεων τῇ ἀνωμάλῳ συστάσει
  
[5] τοῦ παρυφισταμένου. οὑ γὰρ συνεχὲς ἑαυτῷ μένει
  
[6] ἀλλὰ διαμερίζεται εἰς μικρὰ οἷον ψαμμία καὶ οὐδ᾽ ὅλως
  
[7] λεῖόν ἐστι καθὼς ἢ ἀληθής ὑπόστασις. καὶ ἐπὶ μὲν οὑν
  
[8] τῶν χρηστῶν οὔρων πρῶτον μὲν ἐπιφαίνεται νεφέλη, ἔπειτα
  
[9] ὑποκαταβαίνουσα ποιεῖ τὸ ἐναιώρημα. ἐπὶ τέλος δὲ
  
[10] ὑφιζάνουσα ἐν τῷ πυθμένι τοῦ ἀγγείου ποιεῖ τήν ὑπόστασιν,
  
[11] δηλονότι ὅταν τελείως πεφθῇ · ἐπὶ δὲ τῶν ὠμῶν χυμῶν
  
[12] εὐθὺς ἐξ ἀρχῆς εἰς τὸν πυθμένα τοῦ ἀγγείου ὑποχωρεῖ
  
[13] πλῆθος πολὺ μετὰ τοῦ εἶναι κακόχρουν καὶ τὸ χῦμα ὅλον.
  
[14] ἔπειτα δὲ κατὰ βραχὺ πεττόμετον καὶ λεπτυνόμενον αἰωρεῖται
  
[15] κατὰ τό μέσον τοῦ χύματος καὶ ποιεῖ τὸ ἐναιώρημα.
  
[16] ὅταν δὲ ἐπὶ πλέον λεπτυνθῇ καὶ πεφθῇ, ὑφίσταται ἐπὶ τὸ
  
[17] χῦμα καὶ ποιεῖ τήν νεφέλην καὶ πλανᾶ δηλονότι τοὺς ἰδιώτας
  
[18] , ὡς ὑπολαμβάνειν ἐπὶ τὸ χεῖρον προβαίνειν τήν ἀῤῥωστίην.

[p. 19.619]

### [chapter:4]

[1] Εἰ μὲν γὰρ τὸ οὐρόν ἐστι χολωδέστερον καὶ
  
[2] ἡ ὑπόστασις ὁμοία, ὀφείλεις κενῶσαι εἴτε δέ οὔρων εἴτε
  
[3] καθάρσει. εἰ δὲ τὸ χρῶμα εἶεν χολῶδες, ἡ ὑπόστασις δὲ
  
[4] λευκὴ , χολή μετὰ φλέγματος εἶεν καὶ κένωσον καὶ τὰ ἀμφότερα.
  
[5] ἢν δὲ τὸ χρῶμα χολῶδες καὶ ἡ ὑπόστασις ἐρυθρὰ
  
[6] εἴτε σαφῶς ἢ ἀμυδρῶς ἢ πλείονος γινομένης. εἰ μὲν ἔῤῥωται
  
[7] ἢ δύναμις φλεβοτόμει, εἰ δὲ ἀσθενεῖ, κάθαρον τὸν τοιοῦτον
  
[8] ἢ διαίτη ἀρκέσει μόνον.

### [chapter:5]

[9] Ἕτερόν τι δηλονότι τὸ λεπτὸν καὶ ὠχρόν
  
[10] οὖρον ἄπεπτον μὲν τῇ συστάσει, τῷ δὲ χρώματι πεπεμμένον·
  
[11] ἀσθένειαν δὲ δηλοῖ τουτεῷ τῆς φύσεως · τῷ μὲν γὰρ
  
[12] χρώματι ὅ τι ἔπεψεν ὡς ῥᾴδιον ὄν· οὑκ ἔτι δὲ καὶ τῇ
  
[13] συστάσει διὰ τὸ δυσκολώτερον- εἰ δὲ καὶ πολύν χρόνον φέρεται
  
[14] τοῦτο ἀκίνδυνος μὲν οὐ δυνήσεται διαρκέσαι ὁ ἄνθρωπος
  
[15] ἕως ἀν πεφθῇ ἢ νόσος · τὸ γὰρ πάνυ λεπτὸν φαῦλον.
  
[16] δηλοῖ γὰρ ἀπεψίαν παρ᾽ ὅσον χρή τὸ θερμὸν ἐκβόσκεσθαι
  
[17] τὸ λεπτομερέστερον.

[18] Τί δηλοῖ τὸ λεπτὸν καὶ πυῤῥὸν οὖρον ; τὸ λεπτὸν τῆ
[p. 19.620]
  
[1] συστάσει καὶ πυρρὸν τῷ χρώματι βέλτιον του ωχρου· ὅμως
  
[2] ἄπεπτον διὰ τήν σύστασιν.

[3] Τί δηλοῖ τὸ ἐρυθρὸν σῦρον ; ἀπεψίαν, οὐ θάνατον, ἀλλὰ
  
[4] χρόνον [ed2page:8.356] δεῖσθαι εἰς πέψιν. ἔστι γὰρ ἐξ αἵματος
  
[5] ἰχωροειδοῦς μήπω τελείαν πέψιν λαβόντος μηδὲ τὴν ἰδίαν
  
[6] χρόαν καὶ διὰ τοῦτο χρονιώτερον σημαίνει τὸ νόσημα. ἐπὶ
  
[7] δὲ τῶν συνόχων πυρετῶν ἐπὶ πλῆθος αἵματος συνισταμένων
  
[8] ἐκκρίνεται σῦρον ἐρυθρὸν καὶ παχύ μετὰ ὑποστάσεως
  
[9] ἐρυθρᾶς · καὶ δῆλον ὅτι τοῦτο καὶ τῷ χρώματι καὶ τῇ συστάσει
  
[10] τοῦ χύματος καὶ τῷ παρυφισταμένῳ ἄπεπτον. τοῦ
  
[11] δὲ ἀπέπτου νοσήματος τὸ σύρον πυρρὸν μὲν τῷ χρώματι,
  
[12] τὸ δὲ τῇ συστάσει λεπτόν.

[13] Τί δηλοῖ τὸ λεπτὸν οὐρούμενον καὶ ἔξω ἀναθολούμενον;
  
[14] ἄπεπτον μὲν διὰ περιουσίαν πνεύματος παχέος, δηλοῦν
  
[15] δὲ τήν φύσιν ἄρχεσθαι πέττειν.

[16] Τί δηλοῖ τὸ παχὺ οὐρούμενον καὶ μένον παχύς τὸ
  
[17] τοιοῦτον οὐρούμενον καὶ αὗθις μένον οἷα τὰ τῶν ὑποζυγιῶν
  
[18] ἀκμάζειν δηλοῖ τήν τῶν παχέων χυμῶν καὶ πνευμάτων οἷον
[p. 19.621]
  
[1] ζυμωσιν· ἐπὶ τούτων κεφαλαλγίαι ἢ πάρεισιν ἢ παρέσονται
  
[2] διὰ τὴν ἐν τοῖς χυμοῖς ταραχὴν καὶ τὰς ἀναθυμιάσεις,

[3] Τί δηλοῖ τὸ παχὺ οὐρούμενον καὶ μετὰ ταῦτα καθιστάμενον
  
[4] ; παύεσθαι μὲν τήν ἐν τοῖς χυμοῖς ζύμωσιν καὶ
  
[5] λεπτύνεσθαι μεμετρημένον δηλοῖ τὸ ποσὸν, ἐντεῦθεν καὶ
  
[6] ἄρχεσθαι τήν διάκρισιν.

[7] Τί δηλοῖ τὸ λεπτὸν οὐρούμενον καὶ μένον τοιοῦτον;
  
[8] εσχατην ἀπεψίαν τὸ τοιοῦτον σημαίνει. εἰ γὰρ ἐνεχείρησεν
  
[9] ἡ φύσις ἐπὶ τήν πέψιν ἐγκύπτειν οὐκ ἀν τοιοῦτον ὰπέκρινε.
  
[10] τοῦτο δὲ γίνεται ἢ δι᾽ ἀσθένειαν τῆς δυνάμεως ἢ
  
[11] δι ἔμφραξιν ἢ διὰ τὸ χρόνιον εἶναι τὸ νόσημα. ἐπὶ γὰρ
  
[12] τῶν τεταρταίων χρόνων ὄντων ἐν ἀρχῇ διὰ τὸ πλῆθος καὶ
  
[13] τῆς ὕλης τὸ δυσπειθὲς διηθούμενον τὸ οὖρον λεπτὸν οὐρεῖται
  
[14] οὐρεῖται λεπτὸν καὶ δέ ἔμφραξιν ἥπατος ἢ νεφρῶν, ἀλλ᾽ ἐκ
  
[15] τῆς ὀδύνης διαγινώσκεται δηλονότι τῆς τοπικῆς. οὐρεῖται
  
[16] δὲ λεπτὸν καὶ λευκὸν καὶ ἐπὶ τῶν διακαῶν πυρετῶν καὶ
  
[17] σημαίνει φρενίτιδα ἀπηλοῦν μεγάλην. καὶ γὰρ ὁ καῦσος
[p. 19.622]
  
[1] πυρετὸς πλῆθος δηλοῖ χολῆς, οὐ χρώννυται δὲ τὸ οὕρον·
  
[2] καὶ εὔδηλον ὅτι οὐ μένει ἐν τοῖς ἀγγείοις ἢ χολή , ἀλλὰ τῇ
  
[3] κουφότητι ἀνέδραμε εἰς τὸν ἐγκέφαλον · καὶ ἢν μὲν ἢ φρενῖτις
  
[4] οὐ πάρεστιν, γίνωσκε αὐτήν ἤδη ἔσεσθαι. ἢν δὲ καἰ
  
[5] πάρεστι καὶ οὐρεῖται λεπτὸν καὶ λευκὸν μετὰ διακαεστάτου
  
[6] πυρετοῦ, δηλονότι θάνατον προαγγέλλει. οὐ γὰρ ὑποφέρει
  
[7] ἢ ἐν τῷ ἐγκεφάλῳ δύναμις ἤδη καταπροβεβλημένη τῷ διακαεῖ
  
[8] πυρετῷ ἐνέγκαι δριμύτητα καὶ δῆξιν χολῆς ἤδη σεσηπυίας.

### [chapter:6]

[9] Ποθεν τὰ ἐλαιώδη γίνονται οὐραί εἴωθεν
  
[10] ὁ πυρετὸς πρότερον μὲν τὴν πιμελήν ἐκτήκειν, ἔπειτα δὲ
  
[11] τὴν σάρκα · ἔσχατον δὲ αὐτῶν τῶν στερεῶν σωμάτων καθάπτεται.
  
[12] τῆς μὲν οὑν πιμελῆς τηκομένης τὰ ἐλαιώδη οὖρα
  
[13] ἐκκρίνεται, κατὰ βραχὺ δὲ ἢ πιμελή τήκεται · ὅθεν ἀρχὴν
  
[14] ἔχει καὶ ἀνάβασιν καὶ ἀκμήν. ἐν ἀρχῇ μὲν οὑν τῆς
  
[15] συντήξεως ἐλαιόχροα τὰ οὖρα ποιεῖ, ὥστε εἶναι ἀμφίβολα
  
[16] εἴτε ὑδατώδη εἴτε ἐλαιώδη εἶναι · ἐν δὲ τῇ ἀναβάσει γίνονται
  
[17] ἐλαιοφανῆ, ὥστ᾽ ἐπισημειοτέμαν τήν μίξιν τοῦ ἐλαίου
[p. 19.623]
  
[1] ἔχειν · ἐν δὲ τῇ ἀκμῇ καὶ ἐν χρώματι καὶ ἐν συστάσει οἷον
  
[2] ἔλαιον ἐστι. καὶ ἢ τῶν νεφρῶν ἐστι τοῦτο μόνον ἢ τοῦ
  
[3] παντὸς σώματος · καὶ εἰ μὲν τῶν νεφρῶν μόνον ἦ, ἀθρόως
  
[4] ἐκκρἰνειαι πλῆθος τοιοῦτον μετὰ πλείονος θερμασίας αἰσθήσεως
  
[5] περὶ τούς νεφρούς · εἰ δὲ τοῦ παντὸς σώματος, κατὰ
  
[6] βραχὺ τήν προσθήκην ποιεῖται.

### [chapter:7]

[7] [ed2page:8.357]Τί σημαίνουσιν αἱ ἀροβοειδεῖς ὑποστασεις;
  
[8] ὅταν δαπανηθεῖσα ᾖ πιμελή, λοιπὸν ἢ σὰρξ τήκεται
  
[9] καὶ ὀροβοειδεῖς ὑποστάσεις ἐν τοῖς οὔροις ἐκκρίνει,
  
[10] ἀλλὰ ἢ τῶν νεφρῶν ἐστιν ἢ τοῦ παντὸς σώματος. εἰ μὲν
  
[11] οὖν ἐν πυρετοῖς φανείη τοιοῦτον οὖρον , του παντὸς σώματος
  
[12] δηλοῖ τὸ πάθος εἶναι · εἰ δὲ μή, τῶν νεφρῶν μόνων.
  
[13] καὶ πάλιν εἰ μέν ἐστιν ἀπεψία τῶν οὕρων, ὅλου τοῦ σὼματός
  
[14] ἐστι τὸ κακόν. εἰ δὲ πέψις μὲν ᾖ καὶ ὀροβοειδεῖς
  
[15] ὑποστάσεις ἐκκρίνει τῶν νεφρῶν τὸ πάθος δηλοῖ.

[16] Τί δηλοῦσιν αἱ πιτυρώδεις ὑποστάσεις ; ὅταν ὁ πυρετὸς
  
[17] δαπανήσῃ τήν πιμελήν καὶ τὸ πλέον τῆς σαρκὸς καὶ ἐν τῶ
  
[18] βάθει τῶν ἀγγείων ἐγκατασκήψῃ γίνονται πιτυρώδεις αἱ
  
[19] ὑποστάσεις, στεγνότεραι μὲν τῶν πεταλωδῶν, παχύτεραι δ᾽
[p. 19.624]
  
[1] ὅμως τούτων · ἐκκρίνεται δὲ ἐνίοτε κᾀκ τοῦ παντὸς σώματος
  
[2] κἀκ τῆς κύστεως, ἀλλ᾽ εἰ μὲν πυρετὸς παρείη ὅλου
  
[3] τοῦ σώματος τὸ κακόν. ἢν δὲ μή, τῆς κύστεως μόνης · καὶ
  
[4] εἰ μὲν ἄπεπτον εἵη τὸ οὖρον, τοῦ παντὸς σώματος τὸ πάθος
  
[5] ἐστίν. εἰ δὲ πεπεμμένον, τῆς κύστεως, ἀλλὰ καὶ τοπικὴ
  
[6] ὀδύνη ἐστί.

[7] Τί δηλοῦσιν αἱ πεταλώδεις; ὅταν αὐτὰ πάθωσι τὰ
  
[8] στερεὰ πρῶτον μὲν ἐπιπολῆς διεξέονται καὶ εἰ μὲν μετὰ
  
[9] πυρετοῦ, τὸ ὅλον κεκάκωται δηλονότι σῶμα. εἰ δ᾽ οὖν ἐκ
  
[10] μόνης τῆς κύστεως , εστι δὲ τὰ μὲν ἐκ τῆς κύστεως πεπεμμένα,
  
[11] τὰ δὲ τοῦ παντὸς σώματος ἄπεπτα.

[12] Τί δηλοῦσιν αἱ ἐν τοῖς οὔροις κριμνώδεις ὑποστάσεις^
  
[13] ἐπειδὰν ὁ πυρετὸς ἐς τὸ βάθος τῶν ἀγγείων καταληφθῇ
  
[14] καὶ μεῖζον πλάτος ἐπιλάβῃ καὶ μῆκος ἁδρότερον , γίγνονται
  
[15] τῶν πιτύρων αἱ ὑπόστασεις καὶ καλοῦνται κριμνώδεις · ἀλλὰ
  
[16] τὰ κριμνώδη δύο σημαίνουσιν · ἢ γὰρ ὑπερόπτησιν δηλοῦσι
  
[17] τοῦ αἵματος ἢ συντηξιν ἰσχυραν τῶν στερεῶν δηλονότι σωμάτων,
[p. 19.625]
  
[1] καὶ εἰ μὲν λευκή ἢ ὑπόστασις εἵη, τῶν στερεῶν σωμάτων
  
[2] ἐστὶ τὸ πάθος, εἰ δὲ ἐρυθρὰ, τοῦ αἵματος.

[3] Τι δηλοῖ τὸ δυσῶδες ; σῆψιν καὶ νέκρωσιν τῆς φύσεως,
  
[4] Κεφ. η΄. Τί δηλοῦσι τὰ μέλανα δηλονότι οὖρα; πάντα
  
[5] ταῦτα εὐθὺς καὶ παχέα πάντως εἰσὶ καὶ ὀλέθρια. σπάνιον
  
[6] γὰρ ἢ οὐδ᾽ ὅλως εὑρεθήσεται μέλαν λεπτόν. τὸ γὰρ μέλαν
  
[7] χρῶμα ἢ δι ὑπερόπτησιν γίνεται αἵματος ἢ διὰ ψῦξιν ὅλου
  
[8] τοῦ σώματος ἢ τοῦ μελαγχολικοῦ καθαιρομένου χυμοῦ. αἱ
  
[9] τρεῖς γοῦν αὐταὶ διαφοραὶ παχυτάτας κέκτηνται τὰς συστάσεις·
  
[10] καὶ ἐξ ἀνάγκης παχέα εὑρίσκονται τὰ μέλανα δηλονότι
  
[11] τῶν οὕρων. ἐπὶ μὲν τῶν ὀξέων νοσημάτων ὀλέθριον ἐς
  
[12] τοὐπίπαν τὸ μέλαν οὐρόν ἐστιν · ὅταν καἰ δυσῶδες ὑπάρχη
  
[13] καὶ ἡ ὑπόστασις μέλαινα. ἀδύνατον γὰρ τὸν ὀξέως νοσοῖντα
  
[14] τοιοῦτον οὐρήσαντα μὴ ἀποθανεῖν · ἢν δὲ ἡ ὑπόστασις
  
[15] μέλαινα εἴη, όλεθριώτερον, ἢν δὲ ἐναιώρημα μὲν ἴσχη,
  
[16] ἧττον κακόν. ὁμοίως καὶ ἢ νεφέλην ἔχει ὁμοίαν ἢ ὑπονεφελίζει,
  
[17] τὸ κακὸν ἡπιώτερον. τὸ δὲ μέλαν ποτὲ μὲν ἐνδείκνυται
[p. 19.626]
  
[1] ψύξιν, ποτὲ δὲ θέρμην, εἴτουν ὑπερόπτησιν. καὶ εἰ
  
[2] μὲν σῦν πρότερον πελιδνὸν οὐρηθῇ, εἴθ᾽ οὕτω γένηται μέλαν,
  
[3] ψύξιν ἔχει. εἰ δὲ τὸ ξανθὸν προηγήσατο, ἔπειτα μετειράπη
  
[4] μέλαν, [ed2page:8.358] ὑπὸ πλείονος θερμοῦ ἐξυπεροπτηθὲν
  
[5] μέλαν γέγονε. γνωστέον δὲ καὶ ἐπὶ τῇ παρακμῇ τοῦ τεταρταίου
  
[6] καὶ τῆς μελαγχολικῆς παρανοίας λυομένης σύρα μέλανα
  
[7] ἐκκρίνονται καὶ παχέα. τοῖς γὰρ σπληνώδεσι τὰ πολλὰ
  
[8] τοιοῦτον οὐρεῖται ἡνίκα ἄρρωστος ὁ σπλήν διακείμενος φαίνηιαι·
  
[9] οὐδεμίαν γὰρ διοίκησιν καὶ κατεργασίαν ποιεῖται τοῦ
  
[10] μελαγχολικοῦ περιττώματος · ἡμεῖς δέ ὀλέθρια ἔφαμεν εἶναι
  
[11] ταῦτα ἐπὶ τῶν ὀξέων ἀρρωστημάτων. τοῖς μὲν ἀνδράσι καὶ
  
[12] τῇσι γυναιξὶ τὰ μέλανα τῶν οὔρων κάκιστα, τοῖσι δ᾽ αὖ
  
[13] παιδίοισι τὰ ὑδατώδεα, ἦττον δὲ ὀλέθρια γίνονται τὰ μέλανα
  
[14] τῶν ἐχόντων τὸν σπλῆνα ἄρρωστον καὶ οὐκ ἐκ διακαύσεως.
  
[15] τὸ δὲ ἐκ καταψύξεως μελαινόμενον πελιοῦταί πως
  
[16] τὸ αἶμα, καθάπερ ἐπ᾽ ἄλλων τινῶν. ἀλλ᾽ ἒξ ἀναχύσεως τοῦ
  
[17] μελαγχολικοῦ.

### [chapter:8]

[18] Ὥσπερ ἐπὶ τῶν διαχωρημάτων, οὕτω κἀπὶ
[p. 19.627]
  
[1] τῶν οὕρων κανόνι τῷ τῶν ὑγιαινόντων κεχρημένοι κατὰ
  
[2] τῶν νοσούντων σημειωσόμεθα · οὖρον τοίνυν ἄριστόν ἐστι
  
[3] τὸ τῶν ὑγιαινόντων ὁμοιότατον · τοιοῦτον δέ ἐστι τὸ ὑπόπτερόν
  
[4] τε ἄμα καὶ ὑπόξανθον, εὐθὺς δὲ λεπτοῦ καὶ πάχους
  
[5] συμμέτρως ἔχον. οὔσης δὲ τριττῆς τῆς τῶν θολερῶν
  
[6] οὕρων διαφορᾶς, ἢ γὰρ οὐρηθέντα τὰ τοιαῦτα καθίστανται
  
[7] μή ὀλίγον ἢ μένει παραπλήσια ἄχρι παντός. ἢ καθαρά μὲν
  
[8] ἐκκρίνεται, μετὰ ταῦτα δὲ ἀναθολοῦται, μοχθηρὸν μὲν τὸ
  
[9] τρίτον εἰρημένον, ἐπιεικὲς δὲ τὸ πρῶτον, ἐν μέσῳ δ᾽ ἀμφοῖν
  
[10] ἐστι τὸ δεύτερον. τὸ δὲ ἐς κύτος ἄπεπτον · ὅπερ ἐστὶ τὸ
  
[11] ὑδατῶδες ἀκριβῶς οἷον ἀπαγνωσμένης πέψεως σύμπτωμα
  
[12] τοῦ φλεβώδους γένους ὑπάρχον · ὅταν δὲ καὶ ταχέως διεξέρχηται,
  
[13] ὁ καλούμενος διαβήτης γίνεται · ἀλλὰ τοῦτο μὲν ἀπεπτων
  
[14] οὕρων τὸ χείριστον ἐστιν, ἐφεξῆς δὲ αὐτῶν τὸ λεπτὸν
  
[15] καὶ λευκόν οἷον τὸ ὕδωρ · τούτων ἐγγύς ἐστιν ἕτερον οὖρον
  
[16] ἐν πολλαῖς νόσοις φαινόμενον, ἐγγὺς ἱκανῶς τοῦ λεπτοῦ καὶ
  
[17] λευκοῦ · τὸ δὲ ὕπωχρον ἐφεξῆς ἐστι τούτου · τὸ δὲ ὠχρὸν
  
[18] εἴη μὲν ἤδη τοῦτο καὶ ὑπόπυῤῥον, πέττεται δὲ ἤδη τῆς
[p. 19.628]
  
[1] χροιᾶς γε ἕνεκα · χρή δὲ αὐτὸ καὶ τῷ πάχει τοσοῦτον ἀποκεχωρηκέναι
  
[2] τοῦ ὕδατος, εἰ μέλλει πεπέφθαι καλῶς ὅσον
  
[3] καὶ τῷ χρώματι. εἰ δὲ τήν κατὰ φύσιν χροιὰν ἀκριβῶς
  
[4] φυλάττων ὑπόστασιν λευκὴν καὶ λείαν καὶ ὁμαλήν καὶ πολλῆν
  
[5] ποιεῖ, πέψεως μὲν ἀν εἴη ἀκριβοῦς γνώρισμα. τὰ πλείονα
  
[6] δὲ τὸν ὠμὸν χυμὸν ἐκκαθαίρεσθαι δηλοῖ. κὰν παχύτερον
  
[7] δὲ ἦ μετρίου καὶ ἔχῃ τινὰ ὑπόστασιν, οὐ πάντως ἤδη ἄπεπτον·
  
[8] εἰ γὰρ ἤτοι κριμνώδεις ἢ πιτυρώδεις ἢ μελαίνας ἢ
  
[9] πελιδνὰς ἢ χλωρὰς ἢ δυσώδεις ὑποστάσεις ἔχει, πρὸς τὸ
  
[10] πᾶν τὸ τοιοῦτον ἄπεπτον εἶναι καὶ ἄλλο ὀλέθριον ὑπάρχει.
  
[11] τὰ δὲ εὔχροα τε ἄμα καὶ ἤτοι τὰς ὑποστάσεις λευκὰς καὶ
  
[12] λείας καὶ ὁμαλὰς ἢ νεφέλας τινὰς ὁμοίας ἢ ἐναιωρήματα
  
[13] ποιούμενα πάντων ἐστὶν οὔρων χρηστότατα , καὶ μάλιστα
  
[14] μὲν ὧν ἢ ὑπόστασις εἵη τοιαύτη · δεύτερα δὲ ὧν ἀν ἐναιωρήματα
  
[15] · τρίτα δὲ ὧν νεφέλη καὶ ἀπλῶς τὰ τοῖς οὔροις ἐμφερόμενα
  
[16] χρηστῶς · ὅσῳπερ ἀν ὑφιζάνῃ κάτω, τοσούτῳ
  
[17] βελτίω γίνεται.