title : De venae sectione

creator : Galen

editor : Karl Gottlob Kühn

publisher : Sorbonne Université

idno : filenametlg0530.tlg036.verbatim-grc1.xml

issued : 2023

# [urn:cts:greekLit:tlg0530.tlg036.verbatim-grc1]

[p. 19.519]

## [book:1]

[1] [ed2page:8.898] Ἐν πάσῃ ἡμέρᾳ καὶ νυκτὸς ὥρα χρείας κατεπειγούσης   
[2] φλεβοτομήσεις σκοπὸν ἔχων ἐπὶ μὲν τῶν πυρεττόντων   
[3] τὴν παρακμὴν τοῦ παροξυσμοῦ, ἐπὶ δὲ τῶν εἴτε   
[4] δι᾽ ὀφθαλμίαν ἢ δι᾽ ἄλλο τι τοιοῦτον χωρὶς πυρετοῦ δεομένων   
[5] φλεβοτομίας, τὸ μέγεθος σκόπει τῆς ὀδύνης ἢ τῆς   
[6] φλεγμονῆς. ἐν ᾗ γὰρ ἂν ώρᾳ θεάσῃ τήν ὀδύνην πραϋνομένην   
[7] φλεβοτομήσεις. μηδενὸς τοιούτου κατεπείγοντος, ἄμεινόν   
[8] ἐστιν ἕωθεν φλεβοτομεῖν · οὐκ εὐθέως ἄμα τῷ τὸν ὕπνον   
[9] ἐξαναστῆναι, ἀλλὰ προεγρηγορήσαντες χρόνῳ ὥρας μιᾶς.   
[10] καὶ προλούειν δέ τινας ἄμεινον καὶ προπεριπατήσαντας   
[11] ἐνίους. εφ᾽ ὧν δὲ προφυλακῆς χάριν φλεβοτομοῦμεν, ἐγχωρεῖ [p. 19.520]   
[1] καὶ μετὰ τὸ πρᾶξαί τινα τῶν συνήθων ἔργων φλεβοτομεῖν.   
[2] μέγεθος δὲ νοσήματος καὶ ῥώμη δυνάμεως οἱ πρῶτοι   
[3] σκοποὶ τῆς φλεβοτομίας. ἐπισκέπτεσθαι οἶν χρή ἐφεξῆς   
[4] ὁποία τις ἢ φυσική κρᾶσίς ἐστι τοῦ ἀνθρώπου. καὶ τοὺς   
[5] μὲν μελαίνας ἔχοντας φλέβας καὶ ἰσχνοὺς μετρίως καὶ μηδὲ   
[6] λευκούς μηδὲ ἁπαλοσάρκους ἀφειδέστερον κενώσεις · τοὺς δ᾽   
[7] ἐναντίως φειδομένως · αἷμα μὲν ὀλίγον ἔχουσιν, εὐδιαφόρητόν   
[8] τε τὴν σάρκα. κατὰ τοῦτον οὑν τὸν λόγον οὐδὲ τοὺς   
[9] παῖδας φλεβοτομήσεις, ἄχρι τεσσαρεσκαιδεκαετοῦς ἡλικίας ἐν   
[10] δὲ ταῖς μεγίσταις φλεγμοναῖς καὶ ταῖς ἰσχυροτάταις ὀδύναις,   
[11] οὐδὲν οἶδα μεῖζον βοήθημα τοῦ ἄχρι λιποθυμίας   
[12] ἐκκενῶσαι προσέχειν μέντοι καλῶς ἐν τῆ καθάρσει τοῦ σφυγμοῦ   
[13] ἐφαπτόμενον αὐτὸν ἔτι ῥέοντος τοῦ αἵματος. ὡσπερ   
[14] καὶ ἐπὶ τῶν ἄλλων τῶν φλεβοτομουμένων · εἶθ᾽ ἅ πράττειν   
[15] ὅπως μήποτε λάθῃς ἀντὶ λιποθυμίας θάνατον ἐργασάμενος.   
[16] ἐὰν δὲ ὥρα ἐαρινή καὶ τὸ χωρίον εὔκρατον φύσει καὶ ἢ   
[17] τοῦ παιδὸς φύσις εὔαρμος, ἀφαιρήσεις αἷμα· καὶ μᾶλλον [p. 19.521]   
[1] ὅπου οἱ κίνδυνοι ἐφεδρεύοιεν περιπνευμονίης ἢ συνάγχης ἢ   
[2] πλευρίτιδος , ἥ τινος ἄλλου ὄξεος καὶ σφοδροῦ νοσήματος   
[3] φλεβοτομεῖν, ὡς εἴρηται, σφυγμοῦ παρόντος. πᾶν γὰρ τὸ   
[4] πληγὲν μέρος οὐ προσέξεις τῷ ἀριθμῷ μόνῳ τῶν ἐτῶν,   
[5] ἀλλὰ τῇ τοῦ σώματος ἕξει. χρή δὲ ἐπὶ τῶν ψυχρῶν ὡρῶν   
[6] εὐλαβεῖσθαι κένωσιν δαψιλῆ, διὰ τήν ἑπομένην κατάψυξιν.   
[7] οὐχ οἷόν τε διὰ γραφῆς ἑκάστῳ τῶν ἀνθρώπων ἀφορίσαι   
[8] κενώσεως μέτρον, οἰδα γὰρ ἐπ᾽ ἐνίων αὐτάρκως ἀφελὼν ἕξ   
[9] λίτρας αἵματος, τὸν πυρετὸν αὐτίκα σβεσθῆναί τε καὶ μηδεμίαν   
[10] ἀκολουθῆσαι τῆς δυνάμεως κένωσιν · ἐπ᾽ ἐνίων δὲ   
[11] ἡμίσειαν ἄνευ τοῦ παραβλάψαι, ἐφ᾽ ὧν εἰ δύο τις ἐκένωσεν,   
[12] ἐσχάτως ἀν ἔβλαψε. καὶ τοῦτο οὑν οἴδα καὶ μίαν ἀφῄρηκεν,   
[13] ἐνίοτέ ἐστιν ὠφελῆσαι καὶ αὐτῆς ἔλαττον, ἀντισπάσεως   
[14] ἕνεκα. τὰς γὰρ κατ᾽ εὐθεῖαν τῶν πασχόντων φλέβας   
[15] τέμνων, ἐν τάχει θεάσῃ σαφῆ τήν ὠφέλειαν. εἰ δέ τις   
[16] κατὰ τὸν παράμεσον δάκτυλον φλέβα διαιρῶν, ἔνιοι δὲ τήν   
[17] μεταξὺ τοῦ τε μέσου καὶ παραμέσου δακτύλου φλέβα καὶ   
[18] συγχωρήσαντες ῥεῖν τῷ αἵματι μέχρι περ ἂν αὐτομάτως [p. 19.522]   
[1] στῇ, τὸν σπλῆνα ὠφελεῖσθαι, ὡς καὶ τήν ἐν ἀγκῶνι φλέβα   
[2] τέμνειν τὴν ἔνδον. ὠφελεῖ γὰρ ἱκανῶς σπλῆνα κακοπραγοῦντα   
[3] κένωσις αἵματος, ἐξ ἀριστερᾶς χειρός · καὶ μέντοι   
[4] κἀπὶ τῶν πλευριτικῶν ἢ κατ᾽ εὐθύ τοῦ πάσχοντος φλεβο-.   
[5] [ed2page:8.899] τομία τήν ὠφέλειαν ἐναργεστάτην ἐπεδείξατο πολλάκις   
[6] · ἢ δὲ ἐκ τῆς ἀντικειμένης χειρὸς ἢ πάντως ἀμυδρὰν ἢ   
[7] μεταχρόνιον. ὀδύνας δὲ ἰσχυροτάτας ὀφθαλμῶν, εἴτε ὠμιαία   
[8] καλουμένη φλὲψ ἢ ἢ ἀπ᾽ αὐτῆς ἀποσχιζομένη κατ᾽ ἀγκῶνα   
[9] τμηθεῖσα. ἐπὶ δὲ πλευρᾶς πεπονθυίας ἢ πνεύμονος ἢ διαφράγματος   
[10] ἢ σπληνὸς ἢ ἥπατός τε καὶ γαστρὸς τήν διὰ   
[11] μασχάλης ἐπὶ τὴν κατ᾽ ἀγκῶνα διάρθρωσιν ἀφικνουμένην.   
[12] τέμνειν μὲν δεῖ μάλιστα ἀποσχιζομένην εἰς τήν καμπήν τῆς   
[13] διαρθρώσεως, ἢν ἴστε δήπου τῆς ὠμιαίας φλεβὸς ἀποσχιζομένης   
[14] συναπιοῦσαν. τρεῖς γὰρ οὔτοι τρόποι τῆς κατ᾽   
[15] ἀγκῶνα φλεβοτομίας εἰσὶν, ἥ τε ἔξω καὶ ἡ ἔσω καὶ ἡ μέση·   
[16] ἢ μὲν οὑν ἔνδον ἐπὶ τῶν κάτω τοῦ τραχήλου πεπονθότων   
[17] ὠφέλιμος, ἡ δ᾽ ἐκτὸς ἢ κατὰ τὸ πρόσωπον ἢ κατὰ τὴν κεφαλήν·   
[18] ὁ δὲ μέσος τόπος ἐνίοτε μὲν ἀμφοτέρας ἔχει τὰς [p. 19.523]   
[1] ἀποσχιζομένας φλέβας κατὰ τὸ πρόσω τῆς χειρὸς ἐκτεινομένας,   
[2] εἶτα ἐνταῦθα συναπτομένας. ἐνίοτε δὲ διὰ τάχεος   
[3] εἰς αὐτὰς ἀλλήλαις οὔσας ἐπὶ τήν καμπήν τῆς διαρθρώσεως.   
[4] ὅταν οὑν ἀφανεστέρας οὕσης τῆς οἰκείας τῶ πάσχοντι   
[5] μορίῳ φλεβὸς, ἐπί τινα τῶν μέσων ἥκειν νίκην πυρῶν   
[6] τήν ἀποσχιζομένην τῆς οἰκείας τέμνειν μᾶλλον. ἔστι   
[7] δ᾽ ὅτε καὶ τῆς κατωτέρω τῆς κατ᾽ ἀγκῶνα διαρθρώσεως,   
[8] αἱ κατὰ τὸν πῆχύν εἰσιν, ἃς διαιρεῖν οὐδὲν κωλύει μή φαινομένων   
[9] τῶν κατ᾽ ἀγκῶνα. ὡσπερ δὲ τὰ εἰρημένα πάντα   
[10] μόρια ταῖς κατ᾽ ἀγκῶνα φλεβοτομίαις ὠφελεῖται , οὕτω καὶ   
[11] κατωτέρω τούτων ἐστὶν ὅσαι ταῖς ἐπιγύναις τε καὶ σφυρά.   
[12] ἔστι δὲ τῶν εἰρημένων τά τε κατ᾽ ἰσχίον καὶ κύστιν καὶ   
[13] μήτραν καὶ νεφροὺς ἐπαμφοτερίζεται. διὸ καὶ ταῖς ἀπ᾽   
[14] ἀγκῶνος ἐνίοτε φλεβοτομίαις ὑπακούουσιν, ὅταν ἢ φλεγμονή   
[15] πρόσφατος ᾖ καὶ πλῆθος αἵματος. ἢν δὲ ἢ διάθεσίς ἐστιν   
[16] ἣν ἰδίως καλοῦμεν νεφρῖτιν, τὴν κατ᾽ ἰγνὺν χρή τέμνειν   
[17] καὶ τὰς κατὰ τὰ σφυρὰ φλέβας. αἱ δὲ ἐν ταῖς μήτραις   
[18] φλεγμοναὶ τῶν ἐν ταῖς σκέλεσι φλεβῶν τεμνομένων , ὄφελος [p. 19.524]   
[1] οὐ μικρόν. ταῖς γὰρ ἀπ᾽ ἀγκώνων κενώσεσι καὶ ἄλλο τι   
[2] πρόσεστι μοχθηρὸν καὶ φυλακτέον ψῦχος καὶ τροφήν σύμμετρον   
[3] διδόναι ἐπὶ τρεῖς ἢ τέσσαρας ἡμέρας. λοιμοῦ δέ   
[4] ποτε κατασχόντος ἰσχυροῦ τήν Ἀσίαν, ὑφ᾽ οὗ πολλοὶ διεφθάρησαν,   
[5] ὅθεν κἀγὼ τῇ νόσῳ κατὰ τὴν δευτέραν ἡμέραν,   
[6] ἀνέσεως μή γενομένης κατακνήσας τὸ σκέλος διὰ δυοῖν λιτρῶν   
[7] κένωσιν ἔασα γενέσθαι καὶ διὰ τοῦτο τὸν κίνδυνον   
[8] ἀπέφυγον. πολλοὶ δ᾽ ἄλλοι χρησάμενοι τῷ βοηθήματι διε·σώθησαν   
[9] καὶ μάλιστα οἴ δαψιλῶς τὸ αἔμα ἐκκένουν. ἔτι   
[10] δὲ κεφαλαλγίας συμμέτρους ἀναιρεῖ καὶ παρισθμίων φλεγμονάς.   
[11] τὰ δὲ χρονιώιερα τῶν τοιούτων συμπτωμάτων ταῖς   
[12] τομαῖς καὶ ἐγχαράξεσι διαλυόμενα. καὶ δὴ καὶ τούς ἐκ   
[13] νόσων δυσχερῶς εἰς τὴν κατὰ φύσιν ἕξιν ἑαυτούς ἀφικνουμένους,   
[14] οὐδὲν οὕτως ἐπὶ τὴν προσήκουσαν εὐστροφίαν ἄγει,   
[15] ὡς ἢ δι᾽ ἐγχαράξεις ἀποκένωσις τοῦ αἵματος. ἐν τῷ μεταξὺ   
[16] δὲ τοῦ λιχάνου καὶ μεγάλου δακτύλου τμηθεῖσα φλὲψ   
[17] καὶ ῥεύσας μέχρις ἂν αὐτομάτως παύσηται , χρόνιον ἄλγημα   
[18] καὶ μᾶλλον εἰ κατ᾽ ἐκεῖνο τὸ μέρος ἔρειδον ἰάσαιτο. [p. 19.525]   
[1] τῶν δὲ καθαιρομένων καὶ πλείω τοῦ μέτρου κενούντων καὶ   
[2] ψυχόντων καὶ ἐκλυομένων καὶ σπωμένων καταπαύειν τὴν   
[3] κάθαρσιν χρή καὶ ὕδωρ χλιαρὸν διδόντες, ἐμεῖν προιρέπομεν·   
[4] ἄμεινον δὲ χρῖσαι θερμῷ ἐλαίῳ χεῖρας καὶ πόδας ·   
[5] ἵστησι δὲ οὐδενὸς ἦττον καὶ ὕπνου καὶ λουτροῦ. τῶν δὲ   
[6] μὴ ἱκανῶς καθαρθέντων αἱ ἀλουσίαι συμφερώτεραι, ἐπικαθαίρονται   
[7] γὰρ νὑκτωρ· ἐνδεέστερον δὲ τούτους χρή διαιτᾶν ·   
[8] τῶν δὲ ἀσφαλῶς καθαρθέντων, ὠά τε καὶ χόνδρον καὶ ῥοφήματα   
[9] καὶ οἶνον γλυκὺν, ὡς παρακινεῖν τὸ ἔντερον ἐν τῇ   
[10] καθάρσει διὰ ξεσμόν · ἁρμόξει δὲ καὶ τῇ ὑστεραία γάλα πίνειν   
[11] μετὰ νάματος θυγατέρων ταύρων ἢ γλυκέος, οὕτω γὰρ   
[12] τὰς επιιῤῥεούσας συντήξεις κατακλύζων ἀποδείξῃ παντελῶς   
[13] τὴν κάθαρσιν.

[14] [ed2page:8.900] ΠΑΥΛΟΥ.

περὶ τῆς ἐν τῇ φλεβοτομίᾳ ἐπισκέψεως.

[16] Ἐπισκέπτεσθαι δὲ χρὴ τὸν μέλλοντα φλεβοτομεῖν, μή   
[17] κόπρου πολύ τις ἐπίσχεσις ἐν τοῖς ἐντέροις ἐστί. κενοῦμεν [p. 19.526]   
[1] αὐτήν διὰ μαλακοῦ κλύσματος, ἵνα μή αἱ φλέβες ἀπὸ   
[2] τῶν ἐντέρων ἕλξωσί τινα σηπεδονώδη τῶν περιττωμάτων   
[3] οὐσίαν. τοὺς μὲν οὑν διὰ νούσου παρούσης χρῄζοντας τῆς   
[4] αἵματος ἀφαιρέσεως ἐν ἅπαντι καιρῷ φλεβοτομήσομεν, τήν   
[5] ἀκμήν καὶ μόνην ἐν πυρετοῖς, τὸν μερικὸν φυλαττόμενοι   
[6] παροξυσμοὶ εἰ δὲ συνεχής πυρετὸς εἴη, πάντως ἑωθινὸς   
[7] καιρός ἐστιν ἐπιτηδειότερος, ὅσοι δὲ μή νόσου παρούσης,   
[8] ἀλλὰ προφυλακῆς ἕνεκα τὴν τοῦ αἵματος ἐπιζητοῦσι κένωσιν,   
[9] τούτοις τὸ ἔαρ ἐπιτήδειον. ἐν δὲ ταῖς ἡλικίαις ἄχρι   
[10] τεσσαρεσκαίδεκα ἐτῶν ἢ κένωσις παραιτητέα. ὡσπερ αὖ   
[11] καὶ μετὰ τῶν ἑξήκοντα ἐνιαυτῶν, εἰ μή τις ἀπαραίτητος   
[12] ἀνάγκη ἡμᾶς βιάζοιτο καὶ καθόλου τοὺς ἀσθενεστέρως ἔχοντας,   
[13] τὴν δύναμιν παραφυλακτέον καὶ τὰς ὑπὸ τῆ γλώσση   
[14] δὲ φλέβας, ὡς ἐπὶ συναγχικοῦ πάθους, ἐγκαρσίως ἐκτέμνομεν   
[15] φυλαττόμενοι τὴν σφίγξιν. τινὲς δὲ καὶ τάς ἐν τοῖς   
[16] μεγάλοις κανθοῖς διαφανεῖς φλέβας, ὡς ἐπὶ τῶν ἐν τῇ κεφαλῇ   
[17] ἢ τοῖς ὀφθαλμοῖς χρονίων νοσημάτων ὁμοιοτρόπως   
[18] διαιροῦσιν. ἐν δὲ τῷ ποδὶ καθάπερ ἐπὶ ἰσχιαδικῶν ἢ κατὰ [p. 19.527]   
[1] τήν ὑστέραν τῇ ἀνωτέρω τοῦ ἔνδοθεν ἀστραγάλου τέμνουσιν   
[2] ἐς ὠφέλειαν.

[3] ΕΞ ΙΠΠΟΚΡΑΤΟΥΣ.

[4] Τὰ δὲ ὀξέα πάθη φλεβοτομήσεις, ἢν ἰσχυρὸν φαίνηται   
[5] τὸ νόσημα καὶ οἱ ἄγοντες τὴν ἀκμάζουσαν ἡλικίαν καὶ ῥώμη   
[6] παρῇ αὐτέοισιν. ἢν μὲν οὑν σύναγχος ἦ, ἐκλεκτοί ἀνακάθαιρε   
[7] εἴτ᾽ ἄλλο τι τῶν πλευριτικῶν. ἢν δὲ ἀσθενέστερον   
[8] φαίνωνται, ἢν καὶ πλέον τοῦ αἵματος ἀφέλοις κλυσμῷ κατο   
[9] τὴν κοιλίαν χρέεσθαι διὰ τρίτης ἡμέρας, ἕως ἐν ἀσφαλείῃ   
[10] γεύηται ὁ νοσέων καὶ λιμοῦ χρῇζοι. φλεβοτομέειν οὑν τὸν   
[11] βραχίονα χρὴ τὸν δεξιὸν τήν ἔσω φλέβα · καὶ ἀφαιρέειν   
[12] τοῦ αἵματος κατὰ τήν ἕξιν καὶ τήν ἡλικίην διαλογιζομενος   
[13] τὸ πλέον καὶ τὸ ἔλασσον. ξυμπίπτει δὲ τοῖσι πλείστοισιν   
[14] αὐτῶν τοιάδε. ἐρυθήματα προσώπου καὶ ὀμμάτων στάσιες   
[15] καὶ διαστάσιες χειρῶν, πρισμοὶ ὀδόντων, σφυγμοὶ, σιαγόνων   
[16] συναγωγή καὶ κατάψυξις ἀκρωτηρίων, πνευμάτων ἀπολήψιες [p. 19.528]   
[1] ἀνὰ τὰς φλέβας. φλεβοτομέειν ἐν ἀρχῇσιν εὐθέως, μετεώρων   
[2] ἐόντων πάντων τῶν λυπεόντων πνευμάτων καὶ ῥευμάτων,   
[3] εὐβοηθητότερον γάρ ἐστι.