title : Praesagitio omnino vera expertaque

creator : Galen

editor : Karl Gottlob Kühn

publisher : Sorbonne Université

idno : filenametlg0530.tlg023.1st1K-grc1.xml

issued : 2023

# [ΓΑΛΗΝΟΥ ΠΡΟ·ΓΝΩΣΙΣ ΠΕΗΕΙΡΑΜΕΝΗ ΚΑΙ ΠΑΝΑΛΗΘΗΣ.Τὸν ]

[p. 19.512]

## [ΓΑΛΗΝΟΥ ΠΡΟ·ΓΝΩΣΙΣ ΠΕΗΕΙΡΑΜΕΝΗ ΚΑΙ ΠΑΝΑΛΗΘΗΣ.Τὸν ]

### ΓΑΛΗΝΟΥ ΠΡΟ·ΓΝΩΣΙΣ ΠΕΗΕΙΡΑΜΕΝΗ ΚΑΙ ΠΑΝΑΛΗΘΗΣ.

[1] Τὸν θέλοντα προγινώσκειν οὐ μόνον τήν
  
[2] ἡμέραν τοῦ θανάτου, ἀλλὰ καὶ τὴν ὥραν σκοπεῖν χρή ἐν
  
[3] τίνι μάλιστα καιρῷ τοῦ παροξυσμοῦ βαρύνοιτο μεγάλως ὁ
  
[4] κάμνων. εἰ μὲν γὰρ κατὰ τήν εἰσβολήν αὐτοῦ καταψύχει,
  
[5] τότε σφοδρῶς καὶ δυσεκθέρμαντος καὶ ἄχρους ἄχρι πλείστου
  
[6] μένει καὶ μικρόσφυκτος γένοιτο καὶ κοιμηθῇ νωθρῶς καὶ
  
[7] κωματώδης ἤ τι τοιοῦτον ἕτερον πάσχοι · τοῦτον ὑφορᾶσθαι
  
[8] μάλιστα τὸν καιρὸν , εἰ καὶ οὗτος μέτριος εἴη. περὶ δὲ τήν
  
[9] ἀκμὴν ἢν τε καταφερόμενον τὸν ἄρρωστον ἢ παραπαίοντα
[p. 19.513]
  
[1] ἢ ἀλύοντα βλέπῃς ἢ τοῦ πυρετοῦ τὸ μέγεθος οὐχ ύπομἐνοντα·
  
[2] διακαιόμενόν τε σφοδρῶς καὶ σκοτοδινιῶντα καὶ
  
[3] κεφαλαλγοῦντα καὶ καρδιώσσοντα ἤ τι τοιοῦτο, ἕτερον πάσχοντα,
  
[4] τοῦτον ὑποπτεύειν μάλιστα τὸν καιρὸν, εἰ δὲ καὶ
  
[5] τῆς ἀρχῆς τοδ παρο- ξυσμοῦ καὶ τῆς ἀκμῆς μετρίας
  
[6] γινομένης. περὶ δὲ τὴν παρακμὴν, λιποψυχίας τε καὶ ἱδρῶτας
  
[7] ἀνωμάλους ἢ ψυχροὺς ἢ περὶ κεφαλήν ἢ στέρνον ἐπιφέροιτο
  
[8] καὶ τοὺς σφυγμοὺς ἀμυδροὺς καὶ μικροὺς ἐργάζοιτο
  
[9] καὶ τὰ τούτοις ἐοικότερα, τοῦτον ὑφορᾶσθαι μάλιστα τὸν
  
[10] καιρόν. καὶ μήν εἰ τοῦτο διορισθείη, οὐδὲν ἔτι χαλεπὸν
  
[11] οὐδὲ τήν ἡμέραν εἰπεῖν τοῦ θανάτου. καὶ γὰρ εἰ τῆς δευτέρας
  
[12] ἡμέρας, εἰ τύχῃ, τὸν σφοδρότερον παροξυσμὸν ἐνεγκοῦσης
  
[13] ὑπὲρ τῆς πρώτης τε καὶ τρίτης καὶ πέμπτης, εἰς τήν
  
[14] ἕκτην ἡμέραν ὁ θάνατος προδηλωθείη.

### [Διὰ πέντε ἢ διὰ πρόσθεσιν ἐπιτηδείας ὕλης ἢ διὰ κ]

[15] Διὰ πέντε ἢ διὰ πρόσθεσιν ἐπιτηδείας ὕλης
  
[16] ἢ διὰ κίνησιν ἢ διὰ στέγνωσιν ἢ διὰ σῆψιν ἢ διὰ προσομιλίαν
  
[17] ἑτέρου θερμοῦ. καὶ διὰ μὲν πρόσθεσιν, ὡς ὅταν
  
[18] προσενεχθῇ τῷ θερμήν ἔχοντι κρᾶσιν , οἷον πέπερι , νᾶπυ,
[p. 19.514]
  
[1] σκόροδον καὶ τὰ τούτοις ὅμοια · καὶ ἀναδοθῇ τούων ἢ
  
[2] ποιότης ἐν τῇ καρδία καὶ ἐκπυρώσει τὸ ἐν αὐτῇ ἔμφυτον
  
[3] θερμὸν καὶ ἐξάψει πυρετόν. διὰ δὲ κίνησιν διχῇ, ἢ γὰρ
  
[4] ψυχικῶς ἢ σωματικῶς · καὶ ψυχικῶς μὲν ὡς ἐπὶ θυμῷ καὶ
  
[5] φροντίδι, σωματικῶς δὲ ὡς ἐπὶ ἀμέτρῳ κόπῳ. διὰ δὲ
  
[6] στέγνωσιν ὅταν διὰ γλισχρότητα ἢ διὰ παχύτητά τινα ξηρανθῶσι
  
[7] καὶ ἐμφραχθῶσιν οἱ ἄδηλοι πόροι τοῦ σώματος ἢ
  
[8] τὰ πέρατα τῶν ἀγγείων καὶ ἐπὶ τῇ διαπνευστίᾳ τοῦ βαθους
  
[9] ἐξαφθῇ πυρετός. διὰ δὲ σῆψιν, ὡς ὅταν ἢ ὑποκειμένη καὶ
  
[10] πλεονεκτοῦσα ὕλη σαπῇ ἐν τῷ βάθει, καὶ ἀναδοθῇ τῇ καρδίᾳ
  
[11] καὶ ἀνάψῃ πυρετόν. διά δὲ προσομιλίαν ἑτέρου θερμοῦ,
  
[12] ὡς ὅταν ἐν ἡλιοκαία ὑπερφλεχθείη ἡ κεφαλὴ καὶ μάλιστα
  
[13] τὸ δικτυοειδὲς πλέγμα καὶ διὰ τῶν ἀρτηριῶν μεταδοθῇ τῇ
  
[14] καρδίᾳ καὶ ἀνάψῃ πυρετόν.

### [Σημεῖα δὲ εἰσβολῆς πυρετοῦ χάσμαι, φρῖκαι, σκορδι]

[15] Σημεῖα δὲ εἰσβολῆς πυρετοῦ χάσμαι, φρῖκαι,
  
[16] σκορδινισμοὶ , εἴλουν ἀποδιακλασμοὶ, ναυτίαι, καταφορὰ
  
[17] ὕπνου, βηχῶν μικρὸν καὶ ὑπότραχυ, ἄκρων κατάψυξις καὶ
[p. 19.515]
  
[1] ταῦτα μὲν ἔξωθεν τὰ γνωρίσματα. ἀπὸ δὲ τῶν σφυγμῶν
  
[2] ἔκ τε τῆς σμικρότητος καὶ τῆς ἀνωμαλίας διαγινώσκεται καλ
  
[3] τὸ διαλεῖπον. καὶ ἐν μὲν τῇ εἰσβολῇ κατεπάγει μᾶλλον ἢ
  
[4] συστολὴ τοῦ σφυγμοῦ κατά τινος ἀνωμαλίας καὶ σμικρότητος.
  
[5] ἐν δὲ τῇ ἀναβάσει μοχθηροί πώς εἰσιν ἐπαυξομένης τῆς
  
[6] διαστολῆς μέχρι τελείας ἀκμῆς, ἐπιτεινομένης δὲ τῆς θερμασίας
  
[7] πρῶτον τὸ μέγεθος αὔξεται, εἶτα προσλαμβάνεται καὶ
  
[8] τὸ τάχος. ὕλαν γὰρ ἱκανῶς ἐκπυρωθῇ ὁ πυρετὸς, μεγάλους
  
[9] ἄμα καὶ ταχεῖς ἐργάζεται τούς σφυγμούς · ἢν δὲ ἐπὶ πλεῖον,
  
[10] καὶ πυκνούς. καὶ ποίῳ τρόπῳ πρὸ τῶν πυρετῶν αἱ χάσμαι
  
[11] προγίνονται; χασμῶνται πρὸ τῶν πυρετῶν οἱ νοσοῦντες καὶ
  
[12] διακινουμένων καὶ βίᾳ διατεινόντων αὐτούς. ὡσπερ γὰρ ἐκ
  
[13] τῶν λεβήτων ἀτμὸς ἀνέρχεται πολὺς ἐφεψημένου τοῦ ἐν αὐτοῖς
  
[14] ὕδατος , οὕτω καὶ ἐκ τῶν ἔνδοθεν τοῦ σώματος ἀναβαινόμενος
  
[15] ὁ ἀτμὸς διατείνει καὶ διασείει καὶ συστρέφει τοὺς
  
[16] μύας τοῦ σώματος. εἰώθασι γὰρ τὰ νεῦρα χλιαινόμενα διΐστασθαι
  
[17] καὶ οὕτως αἱ χάσμαι γίνονται.

### []

[ed2page:8.897]

[18] Ὅταν αἱ φλέβες πλησθῶσι καὶ πρισθῶσιν
[p. 19.516]
  
[1] ὑπὸ τῶν πνευμάτων, ἐξοιδαινόμεναι τούς πόνους
  
[2] ἐπιφέρουσι περὶ τήν κεφαλὴν τῇ βία καὶ τάσει τῶν ἀναπεμπομένων
  
[3] ἔνδον πνευμάτων. τὸν δὲ διὰ τῶν ἱδρώτων
  
[4] μέλλοντα λυθήσεσθαι πυρετὸν γνωσόμεθα ἐκ τοῦ τὸ νόσημα
  
[5] εἶναι διακαέστατον, οἷον ὁ προσαγορευόμενος καῦσος. χολῶδες
  
[6] γὰρ τοῦτο δηλονότι τὸ νόσημα καὶ ὁπόταν μέλλει σφοδρῶς
  
[7] κινεῖσθαι, ῥῖγος ἐργάζεται · καὶ εἰ μὲν οὑν ἐπισχεθείη
  
[8] γαστήρ ἢ σύρα τῆς κρίσεως ἐγγύς οὔσης, ἐλπίζειν χρή ῥῖγος ·
  
[9] εἰ δὲ καὶ ἀμφοτέρων ἢ ἐπίσχεσις γέγονε καὶ οὐ πάρεστιν
  
[10] ἔμετος ἢ αἱμορραγία, ἱδρὼς ἐξ ἀνάγκης ἔσται πολὺς καὶ
  
[11] μᾶλλον ἐπειδὰν οἱ κάμνοντες παραπέσωσιν ἐπιδιδόντος τοῦ
  
[12] παροξυσμοῦ καὶ θερμότεροι ἐκ τούτου γινόμενοι καί τις ἀτμὸς
  
[13] ἐκ τοῦ σώματος ἀνείη θερμὸς, οἷος οὐ πρόσθεν ἐγένετο
  
[14] ἐπὶ τῶν νεωστὶ λελουμένων, οἵ τε σφυγμοὶ μεγάλοι καὶ
  
[15] ὑψηλοὶ καὶ ταχεῖς καὶ εἰς διαστολὴν μᾶλλον ἐπιγινόμενοι
  
[16] καὶ οἷον κυματώδεις. ὅ τε τῆς ἀρτηρίας χιτὼν μαλακός τε
  
[17] καὶ δίυγρος φαίνεται, ἡ δὲ ἐπιφάνεια τοῦ παντὸς σώματος
  
[18] κνησμώδης καὶ μαλθακή καὶ κατά τινας ὥρας ἐρυθραινομὲνη·
[p. 19.517]
  
[1] καὶ ταῦτα μὲν ἐν τῷ κριτικῷ παροξυσμῷ γιγνόμενα
  
[2] πέψεως προηγησαμένης καὶ τῆς κριτικῆς ἡμέρας ἀγαθῆς
  
[3] οὔσης σωτηρίων καὶ λυτικῶν ἱδρώτων ἔσται δηλωτικά · δῆλον
  
[4] δ᾽ ὅτι θερμὸν εἶναι δεῖ συμμέτρως τὸν λυτικὸν ἱδρῶτα
  
[5] καὶ δι᾽ ὄλου τοῦ σώματος συνιστάμενον καὶ πρὸς λόγον κουφίζοντα
  
[6] καὶ εὐφορώτερον ἀποφαίνοντα τὸν ἄνθρωπον. οἱ
  
[7] δὲ ψυχροὶ ἱδρῶτες σὺν μὲν ἀξεῖ πυρετῷ γινόμενοι θάνατον
  
[8] σημαίνουσι, σὺν δὲ πρηυτέρῳ, μῆκος νόσου. ἱδρῶτες πυρεταινόντων
  
[9] ἢν ἄρξωνται ἀγαθοὶ καὶ τριταῖοι καὶ πεμπταῖον
  
[10] καὶ ἑβδομαῖοι καὶ ἐναταῖοι καὶ ἑνδεκαταῖοι καὶ τεσσαρεσκαιδεκαταῖοι
  
[11] καὶ εἰκοστῇ ἑβδόμῃ καὶ τριακοστῇ τετάρτῃ
  
[12] · οὗτοι γὰρ οἱ ἱδρῶτες νόσους κρίνουσιν, εἰ δὲ μὴ
  
[13] οὕτω γιγνόμενοι, πόνον σημαίνουσι καὶ μῆκος νόσου καὶ
  
[14] ὑποτροπιασμόν · καὶ ὄλου ἔνι τοῦ σώματος ἱδρὼς , ἐκεῖ
  
[15] φράζε τήν νοῦσον · καὶ ὅκου ἔνι τοῦ σώματος ψυχρὸν ἢ
  
[16] θερμὸν, ἐνταῦθα ἢ νοῦσος · καὶ ὅκου ἐν ὅλῳ τῶ σώματι
  
[17] μεταβολή καὶ ἢν τὸ σῶμα ψύχηται ἢ αὖθις θερμαίνηται ἢ
  
[18] χρῶμα ἕτερον ἐξ ἑτέρου γίγνηται, μῆκος νόσου σημαίνει.
[p. 19.518]
  
[1] ἱδρὼς ἐξ ὕπνου γιγνόμενος ἄνευ φανερῆς αἰτίης τὸ σῶμα
  
[2] σημαίνει, ὅτι πλείονι τροφῇ χρῆται · ἢν δὲ τροφήν μὴ
  
[3] λαμβάνοντι τοῦτο γίνηται, σημεῖον ὅτι κενώσεως δεῖται τὰ
  
[4] σώματα. πυρέσσοντι ἱδρὼς ἐπιγενόμενος μηδὲ ἐκλείπων τὸν
  
[5] πυρετὸν κακόν. μηκύνει γὰρ ἢ νόσος καὶ ὑγρασίαν πλείω
  
[6] σημαίνει.